wickkiey/tamil-wikipedia-markdown huggingface dataset:
# பக்க விளைபொருள்

யாதாயினுமொரு பொருளின் உற்பத்திச் செயன்முறையின் போது அல்லது ஒரு வேதியியல் தாக்கச்செயற்பாட்டின் போது அதன் இடைநடுவில் அல்லது முடிவில் தோன்றும் முதன்மை உற்பத்திப்பொருள் அல்லாத ஏனைய விளைபொருள்கள் **பக்கவிளைபொருள்கள்** எனப்படும். பக்கவிளைபொருள்கள் பயன்பாடுடையாதாகவோ, சந்தைப் பெறுமதி கொண்டதாகவோ அல்லது பயனற்ற கழிவாகவோ இருக்கலாம்.  

அனைத்துலக சக்தி முகவரகம (International Energy Agency) வாழ்க்கை வட்டப் பகுப்பாய்வு வரைவிலக்கணத்தில் பின்வரும் விடயங்களைக் குறிப்பிடுகின்றது.  
:... முதன்மை உற்பத்தி, துணை உற்பத்தி (முதன்மை உற்பத்திக்கு நிகரான வருமானத்தை தருவது) பக்கவிளைபொருள் (சிறிதளவு வருமானத்தைத் தருவது), கழிவு உற்பத்தி (மிகச்சிறிய வருமானம் அல்லது வருமானம் தராதது).  

## சில பக்க விளைபொருள்கள்
### விலங்கு மூலம்

: குருதி உணவு- விலங்குகள் அறுக்கும் மடுவங்களில் உற்பத்தியாக்கப்படுவது.  
: இறக்கைகள்- கோழி முதலான பறவைகள் அறுக்கப்படுதல்  
: விலங்கு உரம்- விலங்கு வளர்ப்பின் போது  
### தாவர மூலங்கள்
:குருனல், தவிடு - தானியங்கள் உமி நீக்கப்படும் போது  
:வைக்கோல்- தானிய அறுவடையின் போது
# கால்பந்து கூட்டிணைவுக் கோப்பை



**கால்பந்து கூட்டிணைவுக் கோப்பை** (Football League Cup), அல்லது பொதுவாக அறியப்படும் *கூட்டிணைவுக் கோப்பை* (League Cup), ஆனது இங்கிலாந்தின் கால்பந்து கூட்டமைப்புப் போட்டியாகும். எஃப் ஏ கோப்பையைப் போன்றே இதுவும் *தோற்றால் வெளியே* (ஒற்றை வெளியேற்றம்) முறையில் நடத்தப்படுகிறது. ஆனால் எஃப் ஏ கோப்பையைப் போலன்றி, 2008-09 பருவத்தில் 762 அணிகள் பங்குபெற்றன, இதில் 92 அணிகள் மட்டுமே பங்கேற்கும் - 20 முதன்மை கூட்டிணைவு அணிகளும், இப்போட்டியை நடத்தும் கால்பந்து கூட்டிணைவிலிருந்து 72 அணிகளும் பங்கேற்கும்.  
மேலும் எஃப் ஏ கோப்பையைப் போலன்றி, இதன் அரையிறுதிப் போட்டிகள் இரண்டு கட்டங்களில் நடைபெறுகிறது. அதில் வெற்றிபெறுவோர், கூட்டிணைவு அட்டவணைப்படி யூஈஎஃப்ஏ வாகையர் கூட்டிணைவுக்கு தகுதிபெறவில்லையெனில், யூஈஎஃப்ஏ யூரோப்பா கூட்டிணைவுக்குத் தகுதிபெறுவர். அங்ஙனம் அரையிறுதியில் வெற்றிபெற்றவர் யூஈஎஃப்ஏ வாகையர் கூட்டிணைவுக்கு தகுதிபெற்றிருந்தால், ஐரோப்பியப் போட்டிகளுக்குத் தகுதிபெறாமல் கூட்டிணைவுப் பட்டியலில் உயர் நிலையில் இருப்பவர், ஐரோப்பிய போட்டிக்குத் தகுதிபெற்றவராகிவிடுவர். கால்பந்து கூட்டிணைவுக் கோப்பையின் நடப்பு வாகையர் லிவர்பூல் கால்பந்து கழகத்தினராவர்.
# முசுலிம் சகோதரத்துவம்



**முசுலிம் சகோதரத்துவ சமூகம்** (*The Society of the Muslim Brothers*, , பெரும்பாலும் சுருக்கமாக "சகோதரத்துவம்" அல்லது "MB") உலகின் மிகவும் செல்வாக்குடைய , பெரும் இசுலாமிய இயக்கங்களில் ஒன்றாகும். பல அரபு நாடுகளில் பெரும் எதிர்கட்சியாக விளங்குகின்ற இச்சமூகம் எகிப்தில் 1928ஆம் ஆண்டில் இசுலாமிய அறிஞரும் பள்ளியாசிரியருமான ஹசன் அல்-பன்னாவால் நிறுவப்பட்டது. இரண்டாம் உலகப் போரின் இறுதிகட்டத்தில் முசுலிம் சகோதரத்துவத்தில் இரண்டு மில்லியன் உறுப்பினர்கள் இருந்ததாக மதிப்பிடப்படுகிறது. இதன் கருத்தாக்கங்கள், "இசுலாமிய ஈகைப் பணியுடன் அரசியல் செயல்முனைப்பு", அரபு உலகெங்கும் பரவியதுடன் பிற இசுலாமிய குழுக்களிடமும் தாக்கத்தை ஏற்படுத்தியது.  

"முசுலிம் குடும்பம், தனிநபர்,சமூகம்&nbsp;...மற்றும் நாட்டின் வாழ்வை ஒழுங்குபடுத்தும் ஒரே உய்வுத்துணையாக&nbsp;..." திருக்குர்ஆன் மற்றும் சுன்னாவை ஆக்குவதே தனது கொள்கையாக சகோதரத்துவம் அறிவித்துள்ளது. இந்த இயக்கம் அலுவல்முறையாக தனது கொள்கைகளை நிலைநாட்ட வன்முறை வழிகளை எதிர்க்கிறது; இருப்பினும் இச்சமூகத்தில் முன்பு படைசார் பிரிவு இருந்ததையும் இனப்படுகொலை, குண்டுவெடிப்புகள் மற்றும் அரசியல் எதிரிகளின் கொலைகளில் இதன் உறுப்பினர்கள் ஈடுபட்டதையும் சுட்டி இதன் எதிர்ப்பாளர்கள் இதனை ஓர் வன்முறை இயக்கமாக விவரிக்கின்றனர். குறிப்பாக இந்தச் சமூகத்தை நிறுவிய ஹசன் அல்-பன்னா மற்றும் எகிப்திய பிரதமர் மகமது அன்-நுக்ராஷி பாஷா கொலை செய்யப்பட்டதைச் சுட்டுகின்றனர். அதே நேரம் ஆயுதமேந்திய ஜிகாத்தை விட மக்களாட்சித் தேர்தல்களை ஆதரிப்பதற்காக இந்த இயக்கத்தை அல் காயிதா எதிர்க்கிறது.  

முசுலிம் சகோதரத்துவம் துவக்கத்தில் இசுலாமை கற்பித்தும் கல்வி புகட்டியும் மருத்துவமனைகளை நிறுவியும் வணிக வளாகங்களை நிறுவியும் ஓர் சமய சமூக அமைப்பாக விளங்கியது. செல்வாக்குப் பெறத் தொடங்கியவுடன் 1936இல் எகிப்தில் பிரித்தானிய ஆட்சியை எதிர்த்தது. இந்த காலகட்டத்தில் சகோதரத்துவ உறுப்பினர்கள் வன்முறைச் செயல்களில் ஈடுபட்டதாக கூறப்படுகிறது. முதல் அரபு-இசுரேல் போரில் தோல்வியடைந்ததைத் தொடர்ந்து எகிப்திய அரசு இச்சமூகத்தை கலைத்து இதன் உறுப்பினர்களைக் கைது செய்தது. மற்ற நாடுகளிலும், குறிப்பாக சிரியாவில், முசுலிம் சகோதரத்துவம் தடை செய்யப்பட்டுள்ளது.  

முசுலிம் சகோதரத்துவ உறுப்பினர்கள் தங்கள் வருமானத்தில் ஒரு பகுதியைச் சமூகத்திற்கு வழங்க கடமைப்பட்டுள்ளனர். இந்தப் பங்களிப்புகளில் சவூதி அரேபியா மற்றும் பிற எண்ணெய்-வள நாடுகளில் பணியாற்றும் உறுப்பினர்களிடமிருந்து பெறப்படுவதும் அடக்கம் .
# சௌந்தரிய லகரி



**சௌந்தரிய லஹரி** (சௌந்தர்ய லஹரி) (**Saundarya Lahari**) என்பது புஷ்பதந்தர் என்ற சிவ பக்தன், கந்தர்வ ராஜன் செய்யப்பட்டு, ஆதிசங்கர பகவத்பாதரால் 8 அல்லது 9-ம் நூற்றாண்டில் வடமொழியில் தொகுக்கப்பட்டது.தேவி மஹா திரிபுரசுந்தரி மீது செய்யப்பட்ட புராதன புண்ணிய நூலாகும். அம்பிகையைப் புகழ்ந்து எழுதப்பட்ட இந்நூல் மொத்தம்103 ஸ்லோகங்களைக் கொண்டது, எனினும் வழக்கில் 100 ஸ்லோகங்கள் உள்ளது. முதல் 40 சுலோகங்கள் அம்பிகையின் அருளைப் புகழ்கின்றன. இது ஆனந்த லஹரி (ஆனந்த வெள்ளம்). அடுத்த 60 ஸ்லோகங்கள் அம்பிகையின் அழகைப் புகழ்கின்றன. அது சௌந்தரிய லஹரி (அழகு வெள்ளம் / அம்பிகை அழகின் அலை).  

## தமிழ் மொழிபெயர்ப்பு
சௌந்தரிய லகரியினை 12-ம் நூற்றாண்டில் வீரை கவிராச பண்டிதர் "அம்பிகைப் பாடல்" என்ற தலைப்பில் தமிழில் மொழிபெயர்த்தார். **அழகின் அலை** என்பது இதில் 100 பாடல்களுள்ளன. பொதுவாக *சவுந்தர்ய லஹரி* - அழகின் அலை என்று அழைக்கப்பட்டாலும், இது இரு பகுதிகளைக் கொண்டது. முதல் 41 பாடல்களும் *ஆனந்த லஹரி* - ஆனந்த அலை என்றும் மற்றவை *சவுந்தர்ய லஹரி* அல்லது அழகின் அலை என்றும் தமிழில் அறியப்படும்.  

முழுமுதல் தெய்வமாகிய அம்பாளை மனமுருகி துதிப்பவர்களுக்கு, அலைபோல் தொடர்ந்து ஆனந்தத்தை அளிப்பதால் இது **ஆனந்த அலை** என்றும் இரண்டாவது பகுதி அம்பாளின் திருமேனியழகை வருணிப்பதால் அது **சவுந்தர்ய லஹரி** - அழகின் அலை - என்றும் ஆனது.  

வடமொழி நூலிலுள்ள பகுப்பைப் போலவே 40, 60 என்னும் பகுப்பு தமிழ்நூலிலும் உள்ளது.  
- ’ஆனந்த லஹரி, சௌந்தரிய லஹரி, அலங்கார லஹரி முற்றும்’ என நூலின் முடிவில் வரும் தொடர் இந்த நூலமைப்பை விளக்கும் தொடர்.

நூலின் பாங்கைக் காட்டும் பாடல் ஒன்று எடுத்துக்காட்டுக்குத் தரப்படுகிறது.  

சிவமெனும் பொருளும் ஆதி சத்தியொடு  
:சேரின் எத் தொழிலும் வல்லதாம்  
இவள் பிரிந்திடில் இயங்குதற்கும் அரிது  
:அரிதெனா மறை இசைக்குமால்  
தவபெரும் புவனம் எவ் வகைத் தொழில்  
:நடத்தி யாவரும் வழுத்து தாள்  
அவனியின் கண் ஒரு தவமிலார் பணியல்  
:ஆவதோ பரவல் ஆவதோ  
- சைவ எல்லப்ப நாவலர் என்பர் இவர் காலத்திலேயே இந்த நூலுக்கு ஒரு உரையும் எழுதியுள்ளார்.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# விடுதலை மற்றும் நீதிக் கட்சி



**விடுதலை மற்றும் நீதிக் கட்சி ** (*Freedom and Justice Party* , **FJP**, , *Ḥizb Al-Ḥurriya wa Al-’Adala*) எகிப்து நாட்டிலுள்ள ஓர் இசுலாமிய 2011 எகிப்திய புரட்சியை அடுத்து இக்கட்சி உருவானது. இதன் தலைவராக உள்ள முகம்மது முர்சி 2012 எகிப்துக் குடியரசுத் தலைவர் தேர்தலில் போட்டியிட்டு முதற்கட்டத்தில் தகுதி பெற்றுள்ளார்.
# இந்தியத் திரைப்பட நடிகர்கள் பட்டியல்

இந்தியத் திரைப்படத்துறை நடிகர்களின் பட்டியல்  

## அ-ஔ
- அக்சய் கண்ணா
- அக்சே குமார்
- அகினேனி நாகார்ஜூனா
- அசோக் குமார்
- அபிஷேக் பச்சன்
- அமிதாப் பச்சன்
- அர்ஜூன் ராம்பால்
- அனில் கபூர்
- அஜய் தேவ்கான்
- அஜித் குமார்
- ஆமிர் கான்
- ஆர்யா
- இம்ரான் கான் (நடிகர்)
- இம்ரான் ஹாஷ்மி
- இர்ஃபான் கான்
- என். எஸ். கிருஷ்ணன்
- என். டி. ராமராவ்
- எஸ். பி. பாலசுப்பிரமணியம்

## க
- கபீர் பேடி
- கமல்ஹாசன்
- கரண் சிங் குரோவர்
- கார்த்திக் சிவகுமார்
- கார்த்திக்
- கிரிஷ் கர்னாட்
- கிருத்திக் ரோஷன்
- கோவிந்தா

## ச
- சசி கபூர்
- சஞ்சய் தத்
- சந்தானம்
- சந்திரபாபு
- சம்மி கபூர்
- சரத்குமார்
- சல்மான் கான்
- சன்னி தியோல்
- சாய்குமார்
- சார்லி
- சாருக் கான்
- சித்தார்த்
- சிபிராஜ்
- சிம்ரன்
- சிரஞ்சீவி (நடிகர்)
- சிரேயா சரன்
- சிலம்பரசன்
- சிவகுமார்
- சிவாஜி கணேசன்
- சுரேஷ் கோபி
- சுரேஷ் ஜோக்கிம்
- சுனில் தத்
- சூர்யா
- சைஃப் அலி கான்
- சோபனா
- சோ ராமசாமி

## த
- தனுஷ்
- தியாகராஜ பாகவதர்
- திலிப் குமார்
- தேவ் ஆனந்த்

## ந
- நசிருதீன் ஷா
- நரேன்
- நாகேஷ்
- நாசர்
- நானா படேகர்
- நீல் நிதின் முகேஷ்

## ப
- பர்கான் அக்தார்
- பெரோஸ் கான்
- பசுபதி
- பரத்
- பாரதிராஜா
- பிரகாஷ் ராஜ்
- பிரசாந்த்
- பிரபுதேவா
- பிரபு
- பெரிய கருப்புத் தேவர்

## ம
- மகேஷ் பாபு
- மணிவண்ணன்
- மம்முட்டி
- மலேசியா வாசுதேவன்
- மன்னா தே
- ம. கோ. இராமச்சந்திரன்
- மாதவன்
- மா. நா. நம்பியார்
- மிதுன் சக்கரவர்த்தி
- முக்கேஷ் கண்ணா
- முரளி (மலையாள நடிகர்)
- மோகன்லால்

## ர
- ரஜினிகாந்த
- ரவிச்சந்திரன்
- ரன்பீர் கபூர்
- ராகுல் போஸ்
- ராஜ்குமார்
- ராஜ் கபூர்
- ரிசி கபூர்

## வ
- வடிவேலு (நடிகர்)
- விவேக் ஒபரோய்
- விவேக்
- வினய் பாடக்
- வினோத் கண்ணா
- விஜய்
- விஜயகாந்த்
- விஜயகுமார்
- விஷ்ணுவர்தன்
- விஷால்

## ஜ
- ஜான் ஆபிரகாம்
- ஜெமினி கணேசன்
- ஜெய்சங்கர்
- ஜெயம் ரவி

## ஸ
- ஸ்ரீகாந்த்
- ஸ்ரேயாஸ் தள்படே

## ஷ
- ஷங்கர்
- ஷாஹித் கபூர்
# கனமூலம்

[[படிமம்:Cube root.svg|*y* = <math>\sqrt[3]{x}</math> இன் <math>x \ge 0</math> இற்கான வரைபு. இது ஒற்றைச் சார்பாக இருப்பதால் ஆதிப்புள்ளியைப் பொறுத்து வரைபு சமச்சீரானது. *x* = 0 இல் இவ்வரைபிற்கு செங்குத்துத் தொடுகோடு உண்டு.]]  
கணிதத்தில், ஒரு எண்ணின் **கனமூலம்** (cube root) <math>\sqrt[3]{x} </math> அல்லது x<sup>1/3</sup> ஆல் குறிக்கப்படும், இது *a*<sup>3</sup>&nbsp;=&nbsp;*x* ஆகுமாறுள்ள எண்ணாகும்.  

அனைத்து மெய்யெண்களிற்கும் (சுழியம் தவிர) சரியாக ஒரு மெய்க் கனமூலம் மற்றும் உடன்புணரிகளான சிக்கலெண் தீர்வுகள் ஒரு சோடி உண்டு. அனைத்து சுழியமல்லா சிக்கலெண்களிற்கு மூன்று வெவ்வேறு சிக்கல் கனமூலங்கள் உண்டு.  

எடுத்துக்காட்டு:  

- *x*<sup>3</sup>&nbsp;=&nbsp;8 என்ற சமன்பாட்டினைத் தீர்க்கக் 8 இன் கனமூலங்கள் கிடைக்கும்.

8 இன் மூன்று கனமூலங்கள்:  

:<math>\sqrt[3]{8} = \begin{cases} \ \ \ \ \ \ \ \ \ \ \ 2 \\ \ \ -1 + \sqrt3 i \\ -1 - \sqrt3 i. \end{cases} </math>  

இவற்றுள் 8 இன் மெய்க் கனமூலம் 2. மற்ற இரு கனமூலங்களும் உடன்புணரிகளான சிக்கலெண்களாக உள்ளன.  

- −27*i* இன் எல்லா கனமூலங்கள்:

:<math>\sqrt[3]{-27i} = \begin{cases} \ \ \ \ \ \ \ \ \ \ \ 3i \\ \ \ \frac{3\sqrt{3}}{2}-\frac{3}{2}i \\ -\frac{3\sqrt{3}}{2}-\frac{3}{2}i. \end{cases} </math>  

இதில் மூன்று கனமூலங்களுமே சிக்கலெண்களாக உள்ளன.  

கனமூலச் செயற்பாடு, கூட்டல் மற்றும் கழித்தலுடன் சேர்ப்புப் பண்பு, பங்கீட்டுப் பண்பினைக் கொண்டிருக்காது.  

கனமூலச் செயற்பாடு, மெய்யெண்களில் அடுக்கேற்றத்துடன் சேர்ப்புப் பண்பிணையும் பெருக்கல் மற்றும் வகுத்தலுடன் பங்கீட்டுப் பண்பினையும் கொண்டிருக்கிறது. சிக்கலெண்களைக் கருத்தில் கொண்டால் இது எல்லா சந்தர்ப்பங்களிலும் உண்மையல்ல.  

உதாரணம்:  
:<math>(\sqrt[3]{8})^3 = 8</math>  

ஆனால்  

:<math>\sqrt[3]{8^3} = \begin{cases} \ \ 8 \\ -4+4\sqrt{3}i \\ -4-4\sqrt{3}i. \end{cases} </math>  

கிபி 499 களில் வாழ்ந்த இந்தியக் கணிதவியலாளரும் வானியலாளருமான ஆரியபட்டர் தனது ஆர்யபட்டியம் என்ற நூலில் (பிரிவு 2.5) பல இலக்கங்களைக் கொண்ட எண்களின் கனமூலம் காண்பதற்கான வழிமுறையைத் தந்துள்ளார்.
# பழனி. பெரியசாமி



முனைவர் **பழனி. பெரியசாமி** தமிழகத் தொழிலதிபர். நாமக்கல் மாவட்டம் முத்துகாபட்டியை சேர்ந்த இவர், பிஜிபி குழுமத்தின் அதிபர் ஆவார். 2011-2012 ஆண்டின் பத்மஸ்ரீ ம.பொ.சி விருந்தினை பெற்றார்.  

## ஆரம்ப வாழ்க்கை
- தந்தை - பழனிக்கவுண்டர்
- தாய் - பழனியம்மாள்
### கல்விப்பணி
- துணைப் பேராசிரியர் கோவை பி.எஸ்.ஜி கலைக் கல்லூரி 1962-1963
- பேராசிரியர், பாண்டிச்சேரி தாகூர் கலைக் கல்லூரி 1963-1967
## பிஜிபி குழும தொழில் நிறுவனங்கள்
- தரணி சக்கரை மற்றும் வேதியியல் நிறுவனம், வாசுதேவநல்லூர், போளூர் மற்றும் கள்ளக்குறிச்சி.

## கல்வி நிறுவனங்கள்
- பிஜிபி மெட்ரிகுலேசன் மேல்நிலைப் பள்ளி
- பிஜிபி பொறியியல் மற்றும் தொழில்நுட்பக் கல்லூரி
- பிஜிபி பாலிடெக்னிக்
- பிஜிபி கல்வியியல் கல்லூரி
- தரணி மெட்ரிகுலேசன் மேல்நிலைப்பள்ளி
- பிஜிபி இண்டஸ்டிரியஸ் டெக்னிக் இன்ஸ்டிட்யூட்

## விடுதி
- சென்னை லி ராயல் மெரிடியன் ஓட்டல்
- லி மெரிடியன் கோயம்புத்தூர்
# ஸ்ரீவில்லிபுத்தூர் வனவிலங்கு சரணாலயம்



**ஸ்ரீவில்லிபுத்தூர் வனவிலங்கு சரணாலயம்** மேற்குத் தமிழ்நாட்டில் 480 சதுரகிலோ மீட்டர் பரப்பளவில் அமைந்துள்ளது. இதனை **நரைத்த அணில் வனவிலங்கு சரணாலயம்** என்றும் அழைப்பர். நரை அண‍ில் எனப்படும் மலை அணில் வகையைப் பாதுகாக்க 1989இல் துவக்கப்பட்டது. 8 பிப்ரவரி 2021 முதல் ஸ்ரீவில்லிபுத்தூர் வனவிலங்கு சரணாலயத்தை புதிய சிறீவில்லிபுத்தூர் மேகமலை புலிகள் காப்பகத்துடன் இணைக்கப்பட்டது.  

<span ><span>  

## அமைவிடம்
இவ் உய்விடம் விருதுநகர், மதுரை மாவட்டம், மேற்குப் பகுதியில் 480 சதுர கி.மீ. பரப்பளவில் அமைந்துள்ளது. இவ்உய்வகத்தின் மேற்கில் கேரளத்தின் பெரியாறு புலிகள் காப்பகமும், வடமேற்கில் மேகமலை காப்புக்காடும்,கிழக்கில் சிவகிரி காப்புக்காடும் சூழ்ந்துள்ளன.  

## பேணுதல்
இந்த சரணாலயத்தைப் பாதுகாக்க இடையூறாக இருப்பவை மனித ஆக்கிரமிப்பு, கால்நடைகளை வனப்பகுதியில் மேய்த்தல் மற்றும் காட்டுத்தீ ஆகியவையாகும். இதனுள் அமைந்துள்ள சில ஆன்மீக தலங்களுக்கு பல ஆயிரம் பக்தர்கள் வருகின்றனர். இங்கு வேட்டையாடுதல் தடுக்கப்பட்டதால் சாம்பல் நிற அணில்களில் எண்ணிக்கை அதிகரித்துள்ளது.  

## புலிகளின் நடமாட்டம்
இங்கு புலிகளின் நடமாட்டம் அதிகரித்ததால் இதனைப் புலிகள் சரணாலயமாக மத்திய அரசால் அறிவிக்கப்பட்டு விட்டது.  

## உயிரினங்கள்
இங்கு நரை அணில், யானை, வேங்கைப் புலி, சிறுத்தை, வரையாடு, கடமான் அல்லது மிளா, கேளையாடு, முள்ளம்பன்றி, சோலைமந்தி, நீலகிரி கருமந்தி, வெள்ளை மந்தி, தேவாங்கு உள்ளிட்ட பல வகை பாலூட்டிகள் இருந்தாளும், இங்குத் தென்படும் நரை அணிலே இந்த உய்விடத்தின் சிறப்பு. 220 வகை பறவையினங்கள் இங்கே பதிவு செய்யப்பட்டுள்ளன. இவற்றில் 14 வகை ஓரிடவாழ்விகள் ஆகும்.  
## இதனையும் காண்க
- சிறீவில்லிபுத்தூர் மேகமலை புலிகள் காப்பகம்
# விக்கிப்பீடியா:முதற்பக்கக் கட்டுரைகள்/சூன் 10, 2012


**தொழில்நுட்ப வரலாறு** என்பது கருவிகளையும் நுட்பக் கூறுகளையும் குறித்த கண்டுபிடிப்புகளின் வரலாறு ஆகும். இதனை மனிதத்தின் வரலாற்றோடு பலவழிகளில் ஒப்பிடலாம். மனிதன் முன்னேறியதால் கருவிகள் உருவாகின; கருவிகள் பயன்பாட்டால் மனிதன் முன்னேறினான். தொழில்நுட்பங்களால் அறிவியல் வளர்ச்சி வாய்த்தது; அறிவியல் வளர்ச்சி செல்லாதவிடங்களுக்குச் செல்லவும், பேரண்டத்தின் இயல்பை ஆராயவும் வழி வகுத்தது. தொழில்நுட்பப் படைப்புகள் பொருளாதாரத் தேவைகளால் எழுந்தன. தொழில்நுட்பக் கண்டுபிடிப்புகள் சமூகத்தின் பண்பாட்டுக் கூறுகளில் தாக்கமேற்படுத்துகின்றன; சமூகத்தால் தொழில்நுட்பமும் தாக்கமடைகிறது. படை வலிமையை வளர்க்கவும் காட்சிப்படுத்தவும் தொழில்நுட்பங்கள் உதவியுள்ளன.. **மேலும்**  
---

**ஜே. ஆர். ஆர். டோல்கீன்** (1892–1973) என்று பரவலாக அறியப்படும் ஜான் ரொனால்ட் ரூல் டோல்கீன் ஒரு ஆங்கில எழுத்தாளர், கவிஞர் மற்றும் பேராசிரியர். ஆங்கிலக் கனவுருப்புனைவு பாணியின் முன்னோடியாகக் கருதப்படுபவர். *த லார்ட் ஆஃப் தி ரிங்க்ஸ்*, *த ஹாபிட்*, *தி சில்மரீலியன்* ஆகியவை இவரது மிகவும் அறியப்பட்ட படைப்புகள். டோல்கீனுக்கு முன்பே பல எழுத்தாளர்கள் கனவுருப்புனைவுப் படைப்புகளை எழுதியிருந்தாலும் அவரது படைப்புகளே இருபதாம் நூற்றாண்டில் அப்புனைவுப் பாணிக்கு புத்துயிர் அளித்து வாசகர்களிடையே புகழ்பெறச் செய்தன. எனவே டோல்கீன் 'நவீன கனவுருப்புனைவு இலக்கியத்தின் தந்தை' எனக் கருதப்படுகிறார். தென்னாப்பிரிக்காவில் பிறந்த டோல்கீன் தனது மூன்றாவது அகவையில் குடும்பத்துடன் இங்கிலாந்துக்குக் குடிபெயர்ந்தார். **மேலும்...**
# வளர்நிலை

யின் (moth) விருத்தி - முட்டையில் இருந்து, கூட்டுப்புழுவாகும் வரை சில வளர்நிலைகள்.  

A.புதிதாக இடப்பட்ட முட்டைகள்,  

B.பொரிக்கும் நிலையில் முட்டைகள்,  

C.முதலாம் வளர்நிலைக் குடம்பியான கம்பளிப்புழு. இது தனது முட்டை ஓட்டையே முதலில் உணவாகக் கொள்ளும்,  

D.வளர்ந்த முதலாம் வளர்நிலை,  

E.இரண்டாம் வளர்நிலை,  

F.மூன்றாம் வளர்நிலை,  

G.நான்காம் வளர்நிலை,  

H.ஐந்தாம் வளர்நிலை,  

I.கூட்டுப்புழு ஐந்தாம் வளர்நிலைக் குடம்பி நிலத்தினுள்ளே சென்று அங்கே கூட்டுப்புழுவாக மாறும்.]]  
**வளர்நிலை** (Instar) என்பது பூச்சிகள் போன்ற கணுக்காலிகளில், அவை தமது பால் முதிர்ச்சி நிலையை அடைவதற்கு முன்னராக, ஒவ்வொரு தோல்கழற்றல், உருமாற்ற நிகழ்வின்போதும் உருவாகும் விருத்தி நிலைகளில் ஒன்றாகும். கணுக்காலிகள் வளர்ச்சியடையவும், அல்லது ஒவ்வொரு புது வடிவத்தை எடுக்கவும் தமது புறவன்கூட்டை (exoskeleton) தோலுரித்தல் என்னும் நிகழ்வின் மூலம் அகற்ற வேண்டியுள்ளது. அவ்வாறான வெவ்வேறு வளர்நிலைகள் தமது அளவு, அமைப்பு, நிறம், உடல் துண்டங்களின் எண்ணிக்கை போன்றவற்றில் வேறுபாட்டைக் கொண்டிருக்கும். சில கணுக்காலிகள் தமது பால் முதிர்ச்சி நிலையை அடைந்த பின்னரும் தோலுரித்தல் மூலம் வேறு விருத்தி நிலைகளைக் கொண்டிருப்பினும், அவை வளர்நிலை என அழைக்கப்படுவதில்லை.  

பொதுவாக முழுமையான உருமாற்றத்துக்கு உட்படும் பூச்சிகளில் குடம்பி நிலையும், முழுமையற்ற உருமாற்றத்திற்கு உட்படும் பூச்சிகளில் அணங்குப்பூச்சிகளும் வளர்நிலைகள் என அழைக்கப்படும். ஆனால் சிலசமயம் இந்தக் குறிப்பிட்ட சொல்லானது கூட்டுப்புழு, முதிர்நிலை ஆகிய விருத்தி நிலைகளைக் குறிக்கவும் பயன்படலாம்.  

ஒரு பூச்சியில் காணப்படும் வளர்நிலைகளின் எண்ணிக்கை குறிப்பிட்ட இனம், மற்றும் சூழலுக்கு ஏற்ப அமையும்.
# வயநாடு காட்டுயிர் காப்பகம்


**வயநாடு காட்டுயிர் காப்பகம்** இந்தியாவின் கேரள மாநிலத்தில் வயநாடு பகுதியில் உள்ள ஒரு காட்டுயிர் காப்பகம். இது மைசூரில் இருந்து சுல்த்தான் பத்தேரி செல்லும் வழியில் உள்ளது. வயநாடு காட்டுயிர் காப்பகமே கேரள மாநிலத்தின் இரண்டாவது பெரிய காப்பகம். இது *முத்தங்கா காட்டுயிர் காப்பகம்* என்றும் அழைக்கப்படுகிறது. இங்கு கடமா எனப்படும் காட்டு மாடு, யானை, மான், புலி முதலிய விலங்குகள் காணப்படுகின்றன.  

மேலும் மேற்குத் தொடர்ச்சி மலையில் மட்டுமே காணப்படும் அரிய வகை விலங்குகளும் பறவையினங்களும் உள்ளன. இது 1973-ஆம் ஆண்டு உருவாக்கப்பட்டது. இக்காப்பகத்தின் வடகிழக்குப் பகுதியில் கர்நாடகத்தைச் சேர்ந்த நாகர்கொளே, பந்திப்பூர் காப்பகங்களும் தென்கிழக்கில் தமிழகத்தின் முதுமலை காட்டுயிர் காப்பகமும் உள்ளது. இக்காப்பகத்தின் பரப்பளவு 345 சதுர கிலோ மீட்டர்கள்.
# பிக்ராம்சிங்



**பிக்ராம்சிங்** (General Bikram Singh), இந்தியத் தரைப்படை தளபதி ஆவார். இவர் 25வது தலைமை ராணுவ தளபதியாக மே 31, 2012 அன்று பதவியேற்றுள்ளார்.  
இந்திய அரசியலில் சர்ச்சையை ஏற்படுத்திய ராணுவத் தலைமைத் தளபதி வி.கே. சிங் ஓய்வு பெற்றதை அடுத்து பிக்ராம்சிங் பதவியேற்றுள்ளார்.
# சைவ எல்லப்ப நாவலர்

**சைவ எல்லப்ப நாவலர்** 16-ஆம் நூற்றாண்டில் வாழ்ந்த பெரும்புலவர். எல் என்னும் சொல் வெளிச்சத்தைக் குறிக்கும். எல்லே இலக்கம் – தொல்காப்பியம் உரியியல் இதனால் எல்லப்பன் என்னும் பெயர் கதிரவனைக் குறிக்கும் பெயர் என்பதை உணரலாம்.  

இவர் இயற்றிய புராண நூல்கள் ஆறு  
1. அருணாசல புராணம்
1. திருவெண்காட்டுப் புராணம்
1. செவ்வந்திப் புராணம்
1. தீர்த்தகிரிப் புராணம்
1. திருவிரிஞ்சைப் புராணம்
1. திருச்செங்காட்டங்குடிப் புராணம்
இவர் இயற்றிய பிரபந்தங்கள் (சிற்றிலக்கியம்) எட்டு என்பர்.  
1. திருவருணை அந்தாதி
1. திருவருணைக் கலம்பகம்
1. திருவாரூர்க் கோவை
1. திருவருணைக் கோவை
1. செவ்வந்திக் கோவை
1. திருவிரிஞ்சைக் கோவை
1. திருவிரிஞ்சைக் கலம்பகம்
1. திருப்பாலைப் பந்தல் உலா
இவற்றுள் முதல் மூன்றும் அச்சாகியுள்ளன. பின் ஐந்தும் கிடைக்கவில்லை.  
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# திருவருணை அந்தாதி

**திருவருணை அந்தாதி** என்னும் நூல் சைவ எல்லப்ப நாவலர் என்பவரால் பாடப்பட்டது. காலம் 16-ஆம் நூற்றாண்டு. அந்தாதி என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும்.  

திருவண்ணாமலையின் புகழைப் பாடும் சிற்றிலக்கியங்கள் பல. அவற்றுள் காலத்தால் முந்தியது இந்தத் திருவருணை அந்தாதி. அடுத்து வந்தது அருணகிரி வெண்பா அந்தாதி. இதனை இயற்றியவர் குகை நமச்சிவாயர்.  

திருவருணை அந்தாதியில் 100 கட்டளைக்கலித்துறைப் பாடல்களும், இரண்டு காப்புச் செய்யுள்களும் உள்ளன.  

எடுத்துக்காட்டுப் பாடல்  
:சித்தம் இழுக்குறத் தீமையுறார் பெருஞ்செல்வம் அறார்  
:முத்தமிழுக்கு முதன்மையும் ஆகுவர் முண்டகப் பூங்  
:கொத்தம் இழுக்கும் வரக்கனி ஊரல் குளிர்நதி பாய்  
:நத்தம் இழுக்கும் மயல் அருணேசரை நத்தினாரே.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# அருணகிரி வெண்பா அந்தாதி


**அருணகிரி அந்தாதி** என்னும் நூலின் ஆசிரியர் **குகை நமச்சிவாயர்**. இதன் காலம் 16-ம் நூற்றாண்டு  

திருவண்ணாமலைச் சிவனைப் போற்றும் 100 வெண்பாக்கள் அந்தாதியாக வரும் நூல் இது. இந்த நூற்றாண்டில் இந்த ஊரைப்பற்றி எழுந்த வேறு இரண்டு நூல்கள்: அருணாசல புராணம், அருணகிரிப் புராணம். இவற்றில் அருணகிரி வெண்பா அந்தாதி பாடிய குகை நமச்சிவாயர் தாம் குகையில் சிலகாலம் வாழ்ந்ததை இந்த நூலில் குறிப்பிடுகிறார்.  

<poem>  
என்றும் அருணேசன் இருபதத்தை நம்பாதார்  
குன்றில் வனத்தில் குகையதனில் – சென்று  
திரிந்தேன், பலமருந்து தின்றுசில காலம்  
இருந்தேன் இராமலிருந் தேன்.  
</poem>  

இவர் தேவாரம் பாடிய மூவரை மட்டும் தம் பாடல்களில் போற்றுகிறார். திருவாசகம் பாடிய மாணிக்கவாசகரைக் குறிப்பிடவில்லை.  

மனம் அடங்கச் சிவனை நினை எனக் கூறும் இவரது பாடல்  

<poem>  
சும்மா கிடக்குமோ சோணா சலன்பாதம்  
அம்மால் விரிஞன் அறிகிலார் – நம்மால்  
இருந்துகதை சொன்னக்கால் என்னாகும் நெஞ்சே  
பொருந்த நினையாத போது.  
</poem>  

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# இளம்பூச்சி


உயிரியலில் இளம்பூச்சி (Nymph) எனப்படுவது, படிப்படியாக உருமாற்றத்துக்கு உட்படும் சில முதுகெலும்பிகளில், கருமுட்டையில் தொடங்கி, பால் முதிர்ச்சி அடைந்து முதிர்நிலையை அடையும்வரை தோன்றும் பல இடை வளர்நிலைகளைக் குறிக்கும். முக்கியமாக முழுமையற்ற உருமாற்றத்துக்கு உட்படும் பூச்சிகளின் விருத்தியின்போது இப்பூச்சிகள் உருவாகும். இவை முழுமையான உருமாற்றம் நிகழும் பூச்சிகளில் உருவாகும் வளர்நிலையான குடம்பிகளைப் போலன்றி, பால் முதிர்ச்சியடைந்து உருவாகும் முதிர்நிலைப் பூச்சிகளை உருவத்தில் ஒத்தவையாக இருக்கும். மேலும் இப்பூச்சிகளில் தோலுரித்தல் மூலம் கூட்டுப்புழு உருவாவதில்லை. இறுதிநிலைப் பூச்சியிலிருந்து, இறுதியான தோலுரித்தல் நிகழ்வின் மூலம் பால் முதிர்ச்சியடைந்த முதிர்நிலை தோன்றும்.
# திருவருணைக் கலம்பகம்

**திருவருணைக் கலம்பகம்** என்னும் நூல் சைவ எல்லப்ப நாவலர் என்பவரால் பாடப்பட்டது. இதன் காலம் 16-ஆம் நூற்றாண்டு. கலம்பகம் என்பது சிற்றிலக்கிய வகைகளில் ஒன்று; அருணை என்பது திருவண்ணாமலையைக் குறிக்கும். திருவண்ணாமலையின் புகழைப் பாடும் சிற்றிலக்கியங்கள் பலவற்றுள் இந்த நூலும் ஒன்று.  

திருவருணைக் கலம்பகத்தில் 100 பாடல்களும், இரண்டு காப்புச் செய்யுள்களும் உள்ளன.  
தமிழிலுள்ள சிறப்பான கலம்பகங்களில் ஒன்றாக இது கருதப்படுகிறது. இதற்குக் காரணம் உண்டு. வசணந்தி மாலை என்னும் பாட்டியல் நூல் 18 கலம்பக உறுப்புகளைக் குறிப்பிடுகிறது. இந்தக் கலம்பகம் மேலும் சில உறுப்புகளை இணைத்துக் கொண்டுள்ளது. பிச்சி, குற்றி, இடைச்சி, வலைச்சி, குறம், மடல் ஆகியவை புதிதாக இதில் இணைத்துக் கொள்ளப்பட்டவை.  

- ’களி’ என்னும் உறுப்பில் வரும் பாடலில் ‘கஞ்சா’ இலையைத் தாளித்துத் தின்பதை இது குறிப்பிடுகிறது.
- திருவண்ணாமலையை ‘மலைமேல் மருந்து’ என இந்நூல் குறிப்பிடுகிறது.

## எடுத்துக்காட்டுப் பாடல்
(பாடல் பொருள் விளங்கும்படி பிரித்துப் பதியப்பட்டுள்ளது)  

:வேற்று மருந்தால் விடாத எம் பிறவியை  
:மாற்று மருந்தா, மலைமேல் தருந்தா,  
:அழகிய நாயகி அருளுடை நாயகி  
:புழுகணி நாயகி பொருந்திய புனிதா  
:காசியில் இறந்தும், கமலையில் பிறந்தும்,  
:தேசமர் தில்லைநில் திருநடம் மண்டும்  
:அரிதினில் பெறும்பேறு அனைத்தையும் ஒருகால்  
:கருதினார்க்கு அளிக்கும் கருணையை விரும்பி  
:அடைகலம் புகுந்தனன் அடியேன்  
:இடர்க்கடல் புகுதாது எடுத்து அருள் எனவே.  
மற்றொரு பாடல் பகுதி  
:ஆராலும் அளவிடுதற்கு அரிய உனை  
:நீரீலும் மலராலும் நெஞ்சுருகப் பணலாமே.  

## அடிக்குறிப்புகள்

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# அன்னம்



**அன்னம்** (*Swan*) என்பது "அனாடிடே" குடும்பத்தைச்சேர்ந்த ஒரு பறவையாகும். இவற்றில் 6-7 வகையானவை உண்டு. அவை "அனாசெரினே" எனும் துணைக்குடும்பத்தைச் சேர்ந்தவை. எனினும் அவை வழமையான அன்னங்களிலிருந்து வேறுபட்டவை. இவை முட்டையிட்டு குஞ்சு பொரிப்பதன் மூலம் இனம்பெருக்குகின்றன. இவை 3 தொடக்கம் 8 வரை முட்டையிடுகின்றன. இவை தனது குறித்த ஜோடியுடனேயே வாழ்க்கை நடத்தும். சில வேளைகளில் ஜோடிகள் பிரிவதும் உண்டு.  

இவை பொதுவாக குளிரான நாடுகளிலேயே அமைதியான நீர் ஏரிகளில் வாழ்கின்றன. இவை அருகிவரும் அழகிய பறவையினமாகும். இலங்கை இந்தியா போன்ற வெப்ப வலய நாடுகளில் இவை அருகியிருப்பினும் ஏனைய சில ரோப்பிய நாடுகளில் இன்னும் வாழ்கின்றன.  

**அன்னப் பட்சி** இற்கு இந்தியப் பழங்கதைகளில் கற்பனையான, அபூர்வமான இயல்புகள் பல ஏற்றிச் சொல்லப்பட்டுள்ளன. பாலில் கலந்துள்ள நீரை விடுத்துப் பாலை மட்டும் குடிக்கின்ற பண்பு இதற்கு இருப்பதாகக் கூறப்படுவது இவற்றுள் ஒன்று. இது ஒரு மங்களகரமான குறியீடாகக் கொள்ளப்படுவதன் காரணமாக மரபுவழி அலங்காரங்களிலும், சிற்பம், ஓவியம் முதலிய கலைகளிலும் அன்னப் பட்சிக்கு முக்கிய இடம் உண்டு. இந்துக்களுக்கு மட்டுமன்றி பௌத்தர்களுக்கும் அன்னப்பட்சி மங்களமான ஒன்றாகும். இதனால் பௌத்த வழிபாட்டுத்தலங்களில் காணப்படும் அலங்காரங்களில் அன்னப் பட்சியின் உருவம் பரவலாகப் பயன்படுத்தப்பட்டுள்ளதைக் காணலாம்.  

## இலக்கியங்களில் அன்னம்
சங்க இலக்கியச் சான்றுகளின்படி நோக்கினால் **அன்னம்** நீரிலும் நிலத்திலும் வாழ்ந்த ஒரு பறவை.  

### உருவம்
:மென்மையான தூவிகளையும், சிவந்த கால்களையும் கொண்டது ,  
:கால் சிவப்பாக இருக்கும் ,  
:கை கூப்பிக் கும்பிடும்போது கைகள் வளைவதுபோல் கால்கள் வளைந்திருக்கும்.  
:வலிமையான சிறகுகளை உடையது.  

### வாழ்விடம்
:அன்னம் பொதியமலையில் வாழ்ந்ததாகச் சங்கப்பாடல் குறிப்பிடுகிறது.  
:தாழைமரத்தில் அமர்ந்திருக்கும்  
:செந்நெல் வயலில் துஞ்சும்  
:குளம் குட்டைகளில் மேயும் நிலம் தாழ் மருங்கில் தெண்கடல் மேய்ந்த விலங்கு  
:கடற்கரை மணல்மேடுகளில் தங்கும்  
:ஆற்றுப்புனலில் துணையோடு திரியும்  
:உப்பங்கழிகளில் மேயும்  

### செயல்
:ஆணும் பெண்ணுமாக மாறி மாறி விடியலில் கரையும்  
:மணல் முற்றத்தில் எகினம் என்னும் பறவையோடு சேர்ந்து விளையாடும்.  
:மழைமேகம் சூழும்போது வானத்தில் கூட்டமாகப் பறக்கும்.  
:நன்றாக நெடுந்தொலைவு பறக்கும்.  
:கூட்டமாக மேயும் வெண்ணிறப் பறவை  
:பொய்கையில் ஆணும் பெண்ணும் விளையாடும்  

### அழகு
:பெண் அன்னத்தின் நடை அழகாக இருக்கும்.  
:மயில் போல் ஆடும்.  
:மகளிரை அன்னம் அனையார் எனப் பாராட்டுவது வழக்கம்.  

### அன்னத்தின் தூவி
:அன்னத்தின் தூவி மென்மையானது  
:துணையுடன் புணரும்போது உதிரும் அன்னத்தூவியை அடைத்து அரசியின் மெத்தை செய்யப்படும்.  
:அன்னத்தின் தூவியை படுக்கை மெத்தையில் திணித்துக்கொள்வர்.
# புதிய கீதை


***புதிய கீதை*** (*Pudhiya Geethai*) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் புதுமுகமான கே. பி. சகனின் இயக்கத்திலும் திரைக்கதையிலும் விசயை முதன்மைக் கதைமாந்தராகக் கொண்டு வெளிவந்துள்ளது. இந்தத் திரைப்படமே அமீசா பட்டேல் நடித்த ஒரேயொரு தமிழ்த் திரைப்படம்.  

## நடிகர்கள்
| நடிகர் | கதைமாந்தர் |  |
| --- | --- | --- |
| மீரா சாசுமின் | சுசி |  |
| கலாபவன் மணி | இரெட்டியார் |  |
| அமீசா பட்டேல் | சோ |  |
| விசய் | சாரதி | } |

## பாடல்கள்

| **இலக்கம்** | **பாடல்** | **பாடகர்கள்** | **நேரம் (நிமிடங்கள்:நொடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | *நான் ஓடும் இளைஞன்* | மனோ, திப்பு | 04:56 | வாலி |  |
| 2 | *மெர்க்குரிப் பூவே* | நிதீசு கோபாலன், பவதாரிணி, போனி சக்ரபோர்த்தி | 04:36 | பா. விசய் |  |
| 3 | *வசியக்காரா-1* | தேவன், சித்ரா சிவராமன் | 03:52 | உகபாரதி |  |
| 4 | *மனசே* | போனி சக்ரபோர்த்தி, திப்பு, சுவர்ணலதா | 05:05 | பா. விசய் |  |
| 5 | *வசியக்காரா-2* | அரிகரன், சித்ரா சிவராமன் | 03:53 | உகபாரதி |  |
| 6 | *அண்ணாமலை* | திப்பு, தேவன் | 04:52 | விசய் சாகர் | } |
# செல்சீ கால்பந்துக் கழகம்



**செல்சீ கால்பந்துக் கழகம் ** (*Chelsea Football Club*) இலண்டன் ஃபுல்ஹாமில் அமைந்துள்ள ஓர் ஆங்கில கால்பந்தாட்டக் கழகமாகும். 1905ஆம் ஆண்டில் நிறுவப்பட்ட இந்தக் கழகம் முதன்மைக் கூட்டிணைவுப் போட்டிகளில் பங்கெடுத்து வருவதுடன் பெரும்பாலான காலத்தில் கூட்டிணைவின் மேல்நிலை கழகங்களில் ஒன்றாக விளங்கி வருகிறது. 40,341-இருக்கைகள் கொண்ட இசுடாம்போர்டு பிரிட்ஜ் விளையாட்டரங்கம் தொடக்கம் முதலே இவர்களின் தாய் அரங்கமாக விளங்குகிறது. 2003 முதல் உருசிய பெருஞ்செல்வர் ரோமன் அப்ரமோவிச் இக்கழகத்தின் உரிமையாளராக இருந்து வருகிறார்.  

செல்சீ 1955ஆம் ஆண்டில் முதல்முறையாக கூட்டிணைவு வாகையாளர் பட்டத்தை வென்றது. தொடர்ந்து 1960களிலும் 1970கள்,1990கள் மற்றும் 2000களில் பல வெற்றிகளைப் பெற்றுள்ளது. செல்சீயின் வரலாற்றில் கடந்த பத்தாண்டுகள் மிகவும் வெற்றிகரமான காலமாக அமைந்திருந்தது; 2010இல் முதல்முறையாக கூட்டிணைவு முதலிடத்தையும் எஃப்.ஏ கோப்பையையும் (இது *இரட்டை வெற்றி* எனப்படும்) வென்றது. 2012இல் முதல்முறையாக ஐரோப்பிய வெற்றியாளர் கோப்பையை வென்றது. மொத்தமாக, செல்சீ ஆங்கில கூட்டிணைவு வாகையாளராக நான்கு முறையும் எஃப் ஏ கோப்பையை ஏழு முறையும், கூட்டிணைவுக் கோப்பையை நான்கு முறையும் யூஈஎஃப்ஏ கோப்பை வெற்றியாளர்களின் கோப்பையை இரண்டு முறையும் யூஈஎஃப்ஏ வாகையாளர் கூட்டிணைவு வாகையாளராக ஒருமுறையும் வென்றுள்ளனர்.  

செல்சீயின் வழமையான சீருடை வெள்ளை வண்ண காலுறைகளுடன் ரோயல் நீல வண்ணத்தில் சட்டைகளும் அரைக்காற் சட்டைகளுமாகும். இதனால் இக்கழகத்தின் அணி பரவலாக *த புளூசு* (நீலங்கள்) என அழைக்கப்படுகின்றனர். கழகத்தின் சின்னம் பல முறை மாற்றப்பட்டுள்ளது. தற்போதுள்ள சின்னம் 1950இல் அறிமுகப்படுத்தியதன் திருத்தப்பட்ட ஒன்றாகும். அனைத்துக் காலத்துக்குமான ஆங்கில கால்பந்துப் போட்டிகளுக்கான மிக உயர்ந்த பார்வையாளர் எண்ணிக்கைகளில் தொடர்ந்து ஐந்தாவது தரநிலையில் உள்ளது. 2011-12 பருவத்தில் சராசரியாக தங்கள் தாய் அரங்கில் 41,478 பார்வையாளர்களைக் கொண்டிருந்தது; இது முதன்மைக் கூட்டிணைவில் ஆறாவது மிக உயரிய எண்ணிக்கை ஆகும்.
# லோமே



**லோமே** , டோகோ நாட்டின் தலைநகரமும் மிகப்பெரிய நகரமும் ஆகும். இதன் மக்கட்டொகை 837,437 ஆகும். கினி வளைகுடாவில் அமைந்துள்ள இந்நகரம், நாட்டின் நிர்வாக, கைத்தொழில் மையமாகவும் பிரதான துறைமுகமாகவும் விளங்குகின்றது. கோப்பி, கொக்கோ, கொப்பரை போன்ற பொருட்கள் இங்கிருந்து ஏற்றுமதி செய்யப்படுகின்றன. இங்கு பெற்றோலிய சுத்திகரிப்பு நிலையம் ஒன்றும் உள்ளது.
# பெருந்தொற்று

**பெருந்தொற்று** (Epidemic) என்பது கொடுக்கப்பட்ட இடத்தில், கொடுக்கப்பட்ட மனித சனத்தொகையில், குறிப்பிட்ட ஒரு நோயானது புதிதாகப் பரவ ஆரம்பிக்கையில், அண்மைய அனுபவங்களின்படி எதிர்பார்க்கும் அளவைவிட எல்லைமீறிப் போவதாகும். நோயானது இப்படி திடீரெனப் பரவ ஆரம்பித்து, விரைவாக சனத்தொகையில் பரவும்.  

குறிப்பிட்ட நோயானது நோய்த்தொற்று விரைவாகப் பரவுவதால், ஒரு நாட்டில் இருந்து இன்னொரு நாட்டுக்கோ, அல்லது ஒரு கண்டத்தில் இருந்து இன்னொரு கண்டத்துக்கோ பரவி, பெரிய இடத்தில் மக்களைத் தாக்கும்போது, அது உலகம்பரவுநோய் என அழைக்கப்படும்  

நோய்க்கான காரணியில் அதிகரிப்பு ஏற்படும்போது இவ்வாறு நிகழலாம். அதற்கான காரணங்கள் இவ்வாறு கொள்ளைநோய் என அறிமுகப்பட்டது.
# இசுரேலிய இராணுவத் தலைமையகம்


**இசுரேலிய இராணுவத் தலைமையகம்** அல்லது **இராணுவ தலைமையங்களின் பொது அலுவலர் கட்டளை** (*General Officer Commanding Army Headquarters*, , *Zro'a HaYabasha*, *படைக்கலம்*) என்பது 1998 இல் பல படைகளின் தலைமையகமாகக் காணப்படுகின்றது. இது எபிரேய மொழியில் *மாஸி* என உத்தியோகப் பூர்வமற்று அழைக்கப்படும். இது கணினிப் பாதுகாப்புப் பிரிவு உட்பட்ட இசுரேலிய பாதுகாப்புப் படைகளின் தரைப்படைகளை ஒன்று சேர்க்கிறது. தற்போதைய இசுரேலிய தரைப்படைகளின் அளவானது கிட்டத்தட்ட 125,000 செயலிலுள்ள படைவீரர்களையும் 600,000 நெருக்கடி கால படைவீரர்களையும் கொண்டுள்ளது.  

## பிரிவுகளும் கட்டமைப்பும்

இது ஐந்து தரைப் போர் நடவடிக்கைப் படைகளைக் குறித்த இராணுவ செயற்பாட்டிற்காகக் கொண்டுள்ளது.  

- சார்பியக்கப் படைகள்
  - இசுரேலிய காலாட்படை
  - கவசப் படை
- சண்டை உதவிப் படைகள்
  - இசுரேலிய பீரங்கிப்படைகள்
  - இசுரேலிய பொறியியல் படை
  - இசுரேலிய கள புலனாய்வுப் படை

மேலதிகமாக இன்னும் நான்கு பிரிவுகளைக் கொண்டுள்ளது:  
- திட்டப் பிரிவு
- "தரைப்" பிரிவு
- தனிநபர் பிரிவு
- தொழில்நுட்பப் பிரிவு


## வெளியிணைப்புகள்
- Army Headquarters' LIC2005: an international conference on "Warfare in Low Intensity Conflict"
# இசுரேலிய வான்படை



**இசுரேலிய விமானப்படை** (**ஐஏஎப்**; : זרוע האוויר והחלל, *Zroa HaAvir VeHahalal*, "வான் மற்றும் வான்வெளி படைக்கலம்", இது பொதுவாக חיל האוויר, *Kheil HaAvir*, "வான் படைகள்" எனப்படும்) என்பது இசுரேலிய அரசின் விமானப்படையும் இசுரேலிய பாதுகாப்புப் படைகளின் வான் படைக்கலமுமாகும். இது இசுரேல் சுதந்திரம் அறிவிப்புச் செய்ததும் குறுகிய காலத்தில் 28 மே 1948 அன்று உருவானது.  

## குறிக்கோள் வாக்குமூலம்
இசுரேலிய விமானப்படை பின்வருபவற்றை அதன் செயற்பாடாகக் கொள்கிறது:  
1. இசுரவேலின் வான்பரப்பை இசுரேலிய பாதுகாப்புப் படைகளின் நடவடிக்கை பகுதிகளையும் பாதுகாத்தல்
1. இசுரேலிய பாதுகாப்புப் படை நடவடிக்கை பகுதிகளில் வான் மேன்மையை அடைதல்
1. தரை, கடல் சண்டை நடவடிக்கைகளில் பங்குபற்றல்
1. எதிரியின் அழமான பகுதிகளில் இலக்குகளைத் தாக்குதல்
1. இசுரேலின் சகல புலனாய்வு மதிப்பீடு மற்றும் பற்குபற்றலும் வான்வெளி புலனாய்வு ஒளிப்படங்களை உருவாக்குதல்
1. படை, பொருட்கள், ஆயுதங்களை என்பவற்றை கொண்டு செல்லல்
1. தேடுதல், மீட்டல் மற்றும் வான்வெளி நடவடிக்கை வெளியேற்றங்களை செயற்படுத்தல்
1. சிறப்பு நடவடிக்கைகளை செயற்படுத்தல்
1. இசுரேலிய பாதுகாப்புப் படைகளின் கட்டமைப்பினுள் வான் வல்லமையை அபிவிருத்தி செய்தல்

## நிர்வாக அமைப்பு
- விமான பணியாளர் பிரிவு தலைமை
- நிலையான இறக்கை விமானக் குழு
- உலங்கு வானூர்திப் பிரிவு
- புலனாய்வுக் குழு
- உபகரணங்கள் குழு
- மனித ஆற்றலை குழு
- தலைமை மருத்துவ அதிகாரி
- அலகு கட்டுப்பாட்டுக் குழு
- வான் சிறப்புப் படைகள் பிரிவு
:*சால்டாக் - விமான படை சிறப்பு நடவடிக்கைகள் பிரிவு  
:*அலகு 669 - மருத்துவ பிரித்தெடுத்தல் பிரிவு  
- வான் பாதுகாப்பு கட்டளை
:*வட வான் பாதுகாப்புப் படையணி  
:*மத்திய வான் பாதுகாப்புப் படையணி  
:*தென் வான் பாதுகாப்புப் படையணி(வான் பாதுகாப்பு பாடசாலை உட்பட)  

## கட்டளைத் தளபதிகளின் பட்டியல்
- யிஸ்ராயல் அமிர் (மே 1948 - ஜூலை 1948)
- அக்ரோன் ரேமேஸ் (ஜூலை 1948 - டிசம்பர் 1950)
- ஸ்ரோமோ ஷமிர் (டிசம்பர் 1950 - ஆகஸ்ட் 1951)
- ஹைம் லஸ்கோவ் (ஆகஸ்ட் 1951 - மே 1953)
- டான் டெல்கோவ்கி (மே 1953 - ஜூலை 1958)
- எசெர் விஸ்மன் (ஜூலை 1958 - ஏப்ரல் 1966)
- மோர்தேசாய் (ஏப்ரல் 1966 - மே 1973)
- பின்யாமின் பெலெட் (மே 1973 - அக்டோபர் 1977)
- டேவிட் ஐரி (அக்டோபர் 1977 - டிசம்பர் 1982)
- அமோஸ் லபிடொட் (டிசம்பர் 1982 - செப்டம்பர் 1987)
- அவிகு பென்-நன் (செப்டம்பர் 1987 - ஜனவரி 1992)
- ஹேர்ல் பெடிங்கர் (ஜனவரி 1992 - ஜூலை 1996)
- இடான் பென் எலியஹு (ஜூலை 1996 - ஏப்ரல் 2000)
- டான் ஹல்ட்ஸ் (ஏப்ரல் 2000 - ஏப்ரல் 2004)
- எல்யேசர் ஸ்கேடி (ஏப்ரல் 2004 - மே 2008)
- இடோ நெகோஸ்தான் (மே 2008 - மே 2012)
- அமிர் எஸ்செல் (மே 2012 -)

## இலச்சினை
இசுரேலிய விமானப்படையின் இலச்சினை வெள்ளை வட்டத்தில் நீல தாவீதின் நட்சத்திரம் ஆகும். பொதுவாக இது ஆறு இடங்களில் வரையப்படும். ஒவ்வொரு சிறகிலும் மேல் மற்றும் கீழ்ப் பகுதி, மற்றும் விமான எரிபொருள் கொள்கலனின் பக்கம் ஆகியன அவ் ஆறு இடங்களாகும். படைப்பிரிவின் சின்னங்கள் பொதுவாக வால் துடுப்பின் மீது காணப்படும்.
# கணியம் (இணைய இதழ்)



**கணியம்** என்பது மாதம் ஒரு முறை வெளியாகும் ஒரு இணைய இதழ் ஆகும். இந்த இதழ் கட்டற்ற மென்பொருள்கள் பற்றிய செய்திகளை உள்ளடக்கமாகக் கொண்டுள்ளது. இதன் ஆசிரியராக சென்னையை சேர்ந்த ஸ்ரீனி என்கிற சீனிவாசன் என்பவர் இருக்கிறார். தற்போது கணியம் அறக்கட்டளைத் தொடக்கப்பட்டு, முழுக்க முழுக்க பொதுமக்களுக்கு அர்பணிக்கப்பட்டுள்ளது. அதன்படி விக்கிமூலத்தில் இவர்களின் பங்களிப்பு அதிகமாகும். ஏற்கனவே கணிய நிறுவனரால் வெளியிடப்பட்ட கட்டற்ற மென்பொருளால், தமிழ், வங்க மற்றும் சில இந்திய மொழிகளின் விக்கிமூலம் எழுத்துணரியாக்கத்தை ஏறத்தாழ ஆறு இலகரம் (lakh) பக்கங்களுக்கு செய்து முடித்துள்ளதென்பது குறிப்பிடத்தக்க விக்கிநிகழ்வாகும்.  

## பங்களிப்பாளர்கள்
கணியம் இதழில் வெளியாகும் கட்டுரைகள் அனைத்திற்கும் கட்டற்ற மென்பொருள் விரும்பி யாவரும் பங்களிக்கலாம்.
# இசுரேலிய கடற்படை



**இசுரேலிய கடற்படை** (, *Heil HaYam HaYisraeli*) என்பது இசுரேலிய பாதுகாப்புப் படைகளின் கடல் படைக்கலமாகும். இது பிரதானமாக நடுநிலக் கடலிலும் மற்றும் அக்காபா குடா, செங்கடல் என்பனவற்றில் செயற்படுகிறது.  

## கட்டளைத் தளபதிகளின் பட்டியல்
மூலம்: :en:Jewish Virtual Library  

- கேர்சன் சேக், 1948-1949
- பால் சுல்மான், 1949
- ஸ்லோமோ ஷமீர், 1949-1950
- மோர்தேசாய் லிமேன், 1951-1954
- ஸ்முல் டாங்கோஸ், 1954-1960
- யொகாய் பின்-நன், 1960-1966
- ஸ்லோமோ அரெல், 1966-1968
- அவ்ரஹாம் பொட்செர், 1968-1972
- பெஞ்சமின் டெலெம், 1972-1976
- மைக்கேல் பார்காய், 1976-1978
- சேவ் அல்மொங், 1979-1985
- அவ்ரஹாம் பென்-சோசான், 1985-1989
- மிக்கா ராம், 1989-1992
- அமி அயலொன், 1992-1995
- அலெக்ஸ் டால், 1995-1999
- யெடிடா யாரி, 1999-2004
- டேவிட் பென் பாசாட், 2004-2007
- எலைசெர் ரம், 2007-2011
- ராம் ரொட்பேர்க், 2011 -
# திருவாரூர்க் கோவை

**திருவாரூர்க் கோவை** என்னும் நூல் சைவ எல்லப்ப நாவலர் என்பவரால் பாடப்பட்டது.  

இது 16-ஆம் நூற்றாண்டில் இயற்றப்பட்டது.  
சைவ எல்லப்ப நாவலர் ஆறு புராண நூல்களும், எட்டு சிற்றிலக்கிய நூல்களும் எழுதியுள்ளார்.  

அவர் எழுதிய சிற்றிலக்கியங்களில் ஒன்று இந்தக் கோவை நூல்  

<poem>மற்று இடம் கொண்ட புய பூதரன் எல்லன் மாநிலத்தில்  
கற்று இடம் கொண்ட புலவோர்கள் யாரும் களிக்க உமை  
உற்று இடம் கொண்ட தென் ஆரூர்த் தியாகருக்கு உம்பர் தொழும்  
புற்று இடம் கொண்டவருக்கு அருள் கோவை புகன்றனனே</poem>  

இவர் அகப்பொருள் பாடல்களில் பத்திச் சுவையைப் புகுத்தித் தம் திறமைகளையெல்லாம் காட்டி இந்த நூலை உருவாக்கியுள்ளார்.  

இவர் திருவண்ணாமலைப் புராணம், திருவண்ணாமலை அந்தாதி என்னும் நூல்களையும் பாடியவர்.  

அந்த நினைவில் இவர் திருவாரூர்ச் சிவனையும் ‘அண்ணாமலை உறை ஆரூர்த் தியாகர்’ எனக் குறிப்பிடுகிறார்.  

சைவ சித்தாந்தக் கருத்துக்கள் இதில் இடம்பெற்றுள்ளன.  

இவர் முருகப்பெருமானின் பத்தர்.  

இந்த நூல் 515 பாடல்களைக் கொண்டது.  

நற்றாய் தமருக்கு அறிவித்தல் என்பது நச்சினார்க்கினியர் குறிப்பிடும் அகத்துறைகளில் ஒன்று.  

அதற்கு இலக்கியமாக இவரது நூலில் ஒரு பாடல் உள்ளது.  

திருக்கோவையார் நூலில் அகத்துறைப் பாடல்களுக்கு இலக்கணம் காட்டும் ‘கொளு’ப் பாடல்கள் உள்ளன.  

அதுபோல இந்த நூலிலும் 18 கொளுப்பாடல்கள் உள்ளன.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# திருமலையாழ்வார்

**திருமலையாழ்வார்** 15-ஆம் நூற்றாண்டில் வாழ்ந்த வைணவப் பெரியவர்களில் ஒருவர். திருமலையாழ்வார் பிறந்த ஊர் சிவகங்கை மாவட்டத்தில் உள்ள கொந்தகை ஆகும். இவர் **திருவாய்மொழிப் பிள்ளை** எனச் சிறப்புப்பெயர் பெற்றவர். வடமொழியில் நன்கு தேர்ச்சி பெற்றிருந்த இவர் அந்நூல்கள் காட்டும் கண்ணனை விடத் திருவாய்மொழி நூலில் காட்டப்படும் கண்ணன் மேலானவன் என உணர்ந்தார். இதனால் தன் மாணவர் மணவாள மாமுனிகள் என்பவருக்கு தாம் திருநாடு செல்லும் காலத்தில் (இறக்கும் தருவாயில்) தம் ஏனைய மாணவர்களை மணவாள மாமுனிகளிடம் ஒப்படைத்துவிட்டு இதனைக் கூறினார்.  

- சமஸ்கிருத சாஸ்திரத்தில் பலகால் கண் வையாதீர். இராமானுசர் பிரம்ம சூத்திரத்திற்கு எழுதிய விளக்க உரையான ஸ்ரீபாஷ்யத்தை உணர்ந்து அதனைப் பிரவசனம் செய்துகொண்டு திருவரங்கத்திலேயே நித்திய வாசம் பண்ணும்
- திவ்வியப் பிரபந்தங்களின் உள்நோக்கங்களையும், வைணவ சம்பிரதாயங்களையும் மணவாள மாமுனிகளுக்குப் புகட்டியவர்.
# லாசா



** லாசா** (*Lhasa* அல்லது சில நேரங்களில் *Lasa*) சீனாவின் திபெத் தன்னாட்சிப் பகுதியின் நிர்வாகத் தலைநகரமும் மாவட்ட நிலை நகரமும் ஆகும். திபெத்திய பீடபூமியின் இரண்டாவது மிக்கூடிய மக்கள்தொகை கொண்ட நகரமாக விளங்குகிறது. உயரத்தில் அமைந்துள்ள லாசா உலகின் மிகவும் உயரமான இடத்தில் அமைந்துள்ள நகரங்களில் ஒன்றாக உள்ளது. இங்கு பண்பாட்டு பாரம்பர்யமிக்க திபெத்திய பௌத்த தலங்கள் அமைந்துள்ளன; பொடாலா அரண்மனை, ஜோகாங் கோவில், நோர்புலிங்க்கா அரண்மனைகள் என்பன சிலவாகும்.  

## பெயர்க் காரணம்
லாசா என்பதற்கு "கடவுளின் இடம்" என்பது நேரடிப் பொருளாகும். பழங்கால திபெத்திய ஆவணங்களும் கல்வெட்டுகளும் இந்த இடத்தை **ராசா** எனக் குறிப்பிடுகின்றன. இது நேரடியாக "ஆடுகளின் இடம்" என்ற பொருளையும், **ராவே சா** என்பதன் சுருக்கமாகக் கொண்டால் "சுவரால் வளைக்கப்பட்ட இடம்" என்ற பொருளையும் கொடுக்கிறது. இவை மார்போரி குன்றுகளில் வேந்திய குடியிருப்பினுள் அமைந்த வேட்டைக் களமாக இருந்திருக்கலாம் என்ற கருத்துக்கு துணை நிற்கின்றன. கி.பி 822ல் சீனாவிற்கும் திபெத்திற்கும் இடையிலான உடன்பாட்டில் லாசா என்ற பெயரே பதிவாகி உள்ளது.  

## பொருளாதாரம்
உழவுத் தொழில் முக்கிய இடம் பெறுகிறது. செம்பு, ஈயம், துத்தநாகம் உள்ளிட்ட தாதுக்கள் இங்கு கிடைக்கின்றன. நீர் வளம் நிரம்பியுள்ளதால், பாசனத்திற்கு குறையில்லை.  
இங்குள்ள பொத்தாலா அரண்மனை, ஜோகாங், நோர்புலிங்கா அரண்மனை, இமயமலை அடிவாரம் உள்ளிட்டவற்றால் சுற்றுலாத் துறை வருவாய் ஈட்டுகிறது.
# சொறி



**சொறி ** (*Scabies*, பெயர்க்காரணம்:சொறிதல் என்பதிலிருந்து) அல்லது **அளவன்** ) பொதுவழக்கில் **ஏழாண்டு அரிப்பு**, ஓர் ஒட்டுவாரொட்டி தோல் தொற்று நோயாகும். இது மாந்தர்களிடத்தும் விலங்குகளிடத்தும் ஏற்படக்கூடும். உலக சுகாதார அமைப்பு இதனை நீர் தொடர்பான நோயாக வகைப்படுத்தி உள்ளது. . இந்நோயானது *சார்கோப்டெசு இசுகாபீ* என்ற மிகச் சிறிய, பொதுவாக நேரடியாக கண்ணுக்குப் புலப்படாத, ஒட்டுண்ணியால் ஏற்படுகின்றது. இந்த ஒட்டுண்ணி பாதிக்கப்பட்டவர் தோலிற்கு கீழே குழிகளமைப்பதால் ஒவ்வாமை ஏற்பட்டு தீவிர நமைச்சல் ஏற்படுகின்றது. விலங்குகளில் தொடர்புடைய ஆனால் வேறு ஒட்டுண்ணியால் ஏற்படும் நோய்த்தொற்று *சார்கோப்டிக் மாஞ்சே* எனப்படுகிறது.  

இந்த நோய்தொற்று பொருட்கள் மூலமாக பரப்பப்படலாம் எனினும் பெரும்பாலும் தோலுடன் தோல் தொடுவதாலேயே தொற்றுகிறது; நீண்ட தொடர்பு கூடுதலான தீவாய்ப்பை ஏற்படுத்துகிறது. முதல்முறை தொற்றுக்கள் மூலமான நோய் அறிகுறிகள் வெளிப்பட நான்கிலிருந்து ஆறு வாரங்கள் ஆகின்றன. மீள்தொற்றில் அறிகுறிகள் 24 மணிக்குள்ளாகவே தெரியக்கூடும். நோய் அறிகுறிகள் ஒவ்வாமையால் ஏற்படுவதால் தோன்றுவதற்கு காலம் கழிவதைப் போலவே ஒட்டுண்ணிகளை முழுமையாக அழித்த பின்னரும் மறைவதற்கு நாட்கள் செல்லும். முன்பு *நார்வே சொறி* எனப்பட்ட *பக்கு உதிர்வு சொறி* (Crusted scabies) நோய் எதிர்பாற்றலைக் குறைக்கும் மிகத் தீவிரவகையான நோய்த்தொற்றாகும்.
# இயேசு கற்பித்த இறைவேண்டல் கோவில்



**இயேசு கற்பித்த இறைவேண்டல் கோவில்** (*Church of the Pater Noster*) எருசலேம் நகரில், ஒலிவ மலையில் "இறைவாக்கினர் கல்லறைகள்" என்னும் பகுதிக்கு வடக்கே அமைந்துள்ள உரோமன் கத்தோலிக்க கோவில் ஆகும். இக்கோவில் "எலெஓனா தூயகம்" (*Sanctuary of the Eleona*; ) என்னும் பெயராலும் அழைக்கப்படுகிறது. *Eleona* என்னும் சொல் "ஒலிவ மலை" என்னும் பொருள்படும் வகையில் கி.பி. 4ஆம் நூற்றாண்டு திருநாட்டுக்குத் திருப்பயணமாகச் சென்ற எஜேரியா (மாற்றுவடிவம்: எத்தேரியா) என்னும் பெண்மணியால் முதன்முறையாகப் பயன்படுத்தப்பட்டது.  

## இயேசு இறைவேண்டல் கற்பித்த இடம்

கிறித்தவ மரபுப்படி, இக்கோவில் கட்டி எழுப்பப்பட்ட இடத்தில் இயேசு தம் சீடர்கள் எவ்வாறு இறைவேண்டல் செய்ய வேண்டும் என்று கற்பித்தார். அந்த வரலாற்றை புனித லூக்கா தம் நற்செய்தியில் கீழ்வருமாறு குறிப்பிடுகிறார்:  

## வரலாறு
4 ஆம் நூற்றாண்டில் உரோமைப் பேரரசராக இருந்த முதலாம் கான்ஸ்டன்டைன் மன்னன், இயேசு கிறிஸ்து விண்ணகம் ஏறிச்சென்ற நிகழ்வைச் சிறப்பிக்கும் வகையில் ஒரு கோவிலை எருசலேமில் கட்ட ஏற்பாடு செய்தார். அக்கோவில் இருந்த இடத்தில் இன்றைய கோவில் எழுப்பப்பட்டது.  

4 ஆம் நூற்றாண்டுக் கோவில் முதலாம் கான்ஸ்டன்டைன் மன்னனின் அன்னையாகிய புனித எலேனா என்பவரின் மேற்பார்வையில் கட்டப்பட்டது. அக்கோவிலுக்கு அவர் கொடுத்த பெயர் "சீடர்களின் கோவில்" என்பதாகும். 4 ஆம் நூற்றாண்டில் அக்கோவிலைச் சந்தித்ததாக எஜேரியா என்னும் திருப்பயணி குறிப்பிட்டுள்ளார்.  

அதற்கு முன்னரே, "யோவான் பணிகள்" என்னும் 2 ஆம் நூற்றாண்டு நூலில், இயேசு தம் சீடர்களுக்குப் போதனை வழங்கிய இடமாக "ஒலிவ மலைக்குகை" குறிப்பிடப்பட்டுள்ளது.  

கி.பி.4 ஆம் நூற்றாண்டில் எழுப்பப்பட்ட கோவில் ஏறக்குறைய முன்னூறு ஆண்டுகள் நல்ல நிலையில் இருந்தது. ஆனால் அக்கோவிலை கி.பி. 614 இல் பாரசீகர்கள் அழித்தார்கள். பின்னர், கி.பி. 1116 ஆம் ஆண்டில் கோவிலை சிலுவைப்போர் வீரர்கள் மீண்டும் கட்டியெழுப்பினார்கள். அதிலிருந்து அக்கோவில் "இயேசு கற்பித்த இறைவேண்டல்" வழங்கப்பட்ட இடமாகக் கருதப்பட்டு வந்துள்ளது.  

## இன்றைய கோவில்
சிலுவைப்போர் வீரர்கள் கட்டிய கோவில் கி.பி.1187 இல் நடந்த எருசலேம் முற்றுகையின் போது பெரும்பாலும் அழிந்தது. பின்னர் பல்லாண்டுகள் அக்கோவில் பாழடைந்துக் கிடந்தது. 4 ஆம் நூற்றாண்டுக் கோவிலின் கற்கள் பலவும் கல்லறைக் கற்களாக விற்கப்பட்டன. கி.பி. 19 ஆம் நூற்றாண்டின் இறுதியில், போசி அவுரேலியா என்னும் இளவரசியின் ஆதரவோடு பண்டைய 4 ஆம் நூற்றாண்டுக் கோவிலின் அடித்தளத்தைக் காணும் முயற்சி மேற்கொள்ளப்பட்டது.  

அவர் "இயேசு கற்பித்த இறைவேண்டல் கோவில்" தொடக்கத்தில் அமைந்திருந்த இடத்தில் ஒரு தோட்டத்தை 1868 இல் உருவாக்கினார். பின் 1872 இல் கர்மேல் துறவியர் இல்லத்தை எழுப்பினார். 1910 இல் பண்டைய கோவிலின் அடித்தளத்தின் ஒரு பகுதி கண்டுபிடிக்கப்பட்டது. எனவே துறவியர் இல்லம் வேறு இடத்திற்கு மாற்றப்பட்டது.  

4 ஆம் நூற்றாண்டுக் கோவிலிருந்த இடத்தில் பிசான்சியக் கலைப்படி அமைந்த இன்றைய கோவிலைக் கட்டும் வேலை 1915இல் தொடங்கியது. அக்கோவில் கட்டடம் இன்னும் முழுமை பெறவில்லை.  

## இடம்
இக்கோவில் எருசலேமிலுள்ள அட்-தூர் எனும் வட்டாரத்தில் அமைந்துள்ளது. ஏறக்குறைய 18,000 பேரை சனத்தொகையாகக் கொண்ட இம்மாவட்டத்தில் இசுலாமியர் பெரும்பான்மையாகவும் கிறிஸ்தவர்கள் சிறுபான்மையாகவும் காணப்படுகின்றனர்.  

## உலக மொழிகளில் இயேசுவின் இறைவேண்டல்
இக்கோவிலோடு இணைந்துள்ள தோட்டப் பகுதியில் இயேசு கற்பித்த இறைவேண்டல் தமிழ் உட்பட ஏறக்குறைய 100 மொழிகளில் பெயர்க்கப்பட்டு கற்பதிகைகளாகச் சுவரில் பதிக்கப்பட்டுள்ளன.  

## படங்கள்
# இசையாயிரம்

**இசையாயிரம்** என்னும் நூலைப்பற்றித் தமிழ்நாவலர் சரிதை என்னும் நூலில் ஒரு குறிப்பு வருகிறது. அந்தக் குறிப்பு  
:ஆடுவதும் செக்கே அளப்பதுவும் எண்ணெயே  
:கூடுவதும் சக்கிலியக் கோதையே – நீடுபுகழ்  
:கச்சிச்செப் பேட்டில் கணிக்குங்கால் செக்கார்,தாம்  
:உச்சிக்குப் பின்புகார் ஊர்.  
- செட்டிகள் மேல் இசையாயிரம் பாடியபோது, புகார் தங்களுக்கு ஊர் என்று பாடச்சொல்ல, சயங்கொண்டார் பாடியது
மேலே கண்ட பாடலும் குறிப்பும் தமிழ்நாவலர் சரிதையில் உள்ளன.  
- கச்சிச் செப்பேடு என்பது செக்கார் ஒழுகவேண்டிய விதிகள் பற்றி அரசாணையோடு பிறந்த சாசனமாம். திரிபுவன சக்கரவர்த்தி ஸ்ரீ ராஜ ராஜ தேவர்க்கு யாண்டு ஐந்தாவது - - - நாடும் நகரமும் கூடியிருந்து ஸ்ரீ காஞ்சிமா நகரில் செப்பேட்டுப்படி செய்யக்கடவ முறைமை என்று தொடங்கிச் செக்கார் செய்யக் கடவனவும், அல்லாதனவுமான விதிகளைக் கூறும் சாசனம்.
;பொதுக்கருத்து  
- இசையாயிரம் என்னும் நூல் செக்கார் புகழையோ, பல சாதியினரின் புகழையோ பாடும் நூல் ஆகலாம்.
- சயங்கொண்டார் காலம் 12-ஆம் நூற்றாண்டு.
- சயங்கொண்டார் கலிங்கத்துப் பரணி பாடிய பெருமிதம் எங்கே! இப்படிக் கீழ்த்தர பாடல் பாடிய நிலை எங்கே!
## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
## அடிக்குறிப்பு
# திருக்கல்லறைத் தேவாலயம்



**திருக்கல்லறைத் தேவாலயம்** அல்லது **திருக்கல்லறை பேராலயம்** அல்லது கிழக்குச் சபையினால் **உயிர்ப்புத் தேவாலயம்** என்று அழைக்கப்படும் இது, மதிலாலான பழைய நகரின் கிறிஸ்தவப் பகுதியினுள் உள்ள ஓர் தேவாலயமாகும்.  

இப்பகுதி கொல்கொத்தா (கல்வாரி மலை) மதிப்புக்குரியதாகியது. ஏனென்றால் இங்கேதான் இயேசு சிலுவையிலறையப்பட்டு கல்லறையில் அடக்கம் செய்யப்பட்டார். பல கிறிஸ்தவர்களுக்கு, குறிப்பாக நான்காம் நூற்றாண்டிலிருந்து யாத்திரிகர்களுக்கு, இயேசு இந்த இடத்தில் உயிர்த்தெழுந்த காரணத்தினால் இத்தேவாலயம் மிக முதன்மையான இடமாகும். இன்றும் இது எருசலேமின் கிரேக்க சபை தலைமைக்குருவின் தலைமைப்பீடமும், சில கிறிஸ்தவ சபைகளுக்கிடையே பங்கிடப்பட்ட கட்டடங்கள் பொறுப்பிலுள்ளது. நூற்றாண்டுகளாக மாற்றமடையாத சிக்கலான ஏற்பாடுகளும் காணப்படுகின்றது. இன்று கிழக்கு சபை, கீழ்த்திசை சபை, உரோமன் கத்தோலிக்கம் என்பனவற்றின் வீடாகவுள்ளது. அங்கிலிக்கன், ஒருமைக்கோட்பாட்டுச் சபை, புரட்டஸ்தாந்து சபை என்பனவற்றிற்கு இத்தேவாலயத்தில் நிரந்தர பிரசன்னம் இல்லை. இவர்கள் எருசலேமிலுள்ள தோட்டக் கல்லறையினை உண்மையான இயேசுவின் சிலுவை மரணம், உயிர்ப்பு ஆகியவற்றின் மதிற்பிக்குரிய இடமாக பேணுகின்றார்கள்.  

## வரலாறு
### கட்டுமானம்
இந்த ஆலயம் தற்போது அமைந்துள்ள இடம் இரண்டாம் நூற்றாண்டில் அப்ரடைட்டின் கோவிலாகக் காணப்பட்டது. சில புராதன எழுத்தாளர்கள் வீனஸ் கோவிலாக இருந்தது என்கின்றனர். எசேபியஸ் *கொன்ஸ்டான்டைனின் வாழ்வு* எனும் தன் நூலில் இந்த இடம் கிறிஸ்தவர்களின் மதிப்புக்குரிய இடமாகவே இருந்தது,, ஆனால் காட்ரியன் கிறிஸ்தவம் மீது கொண்ட வெறுப்பினால், இதன் மீது தன் சொந்த கோவிலைக் கட்டி, வேண்டுமென்றே மறைத்தான் என்கிறார். எசேபியஸ் இதுபற்றி அதிகம் கூறாதபோதும், அப்ரடைட்டின் கோவில் காட்ரியனின் எருசலேம் மீள் கட்டமைப்பின் பகுதியாகவே கட்டப்பட்டிருக்க வாய்ப்பிருக்கின்றது. கி.பி. 70 யூதப் புரட்சி மற்றும் கோக்பா புரட்சிகளின் (கி.பி 132-135) பின் ஏற்பட்ட அழிவைத் தொடர்ந்து, 135 இல் ஆலியா கபிடோனியா அபிவிருத்தியின் பகுதியாக இது இடம் பெற்றிருக்கலாம்.
# வார்ப்புரு:தமிழ் விக்கிப்பீடியா தகவல்கள்

## தமிழ் விக்கிப்பீடியா தகவல்கள்
| ; கட்டுரைகள் | ; கோப்புகள் | ; பயனர்கள் | ; தொடர் பங்களிப்பாளர்கள் | ; தானியங்கிகள் | ; நிருவாகிகள் | ; அதிகாரிகள் |
| --- | --- | --- | --- | --- | --- | --- |
| **** | **** | } |  |  |  |  |
# குறு ஒளிர்வண்டம்

என்னும் குறு ஒளிர்வண்டத்தில் நூறு மில்லியன் விண்மீன்களே காணப்படுகின்றன.]]  

**குறு ஒளிர்வண்டம்** (*dwarf galaxy*) என்பது சில பில்லியன் விண்மீன்களைக் கொண்ட ஒரு சிறிய விண்மீன் பேரடையாகும். எமது பால் வழிப் பேரடையில் இருக்கக்கூடிய 200–400 பில்லியன் விண்மீன்களின் எண்ணிக்கையுடன் ஒப்பிடுகையில் குறு ஒளிர்வண்டம் ஒன்றில் உள்ள விண்மீன்களின் எண்ணிக்கை மிகக் குறைவானதாகும். 30 பில்லியன் விண்மீன்களைக் கொண்ட பெரும் மெகல்லானிய மேகங்கள் சிலவேளைகளில் குறு ஒளிர்வண்டமெனக் கூறப்படுகிறது.  

## குறு ஒளிர்வண்டத்தின் தோற்றம்
தற்போதைய கொள்கையின் படி, குறு ஒளிர்வண்டங்கள் உட்பட பெரும்பாலான விண்மீன் பேரடைகள் கரும்பொருளின் உதவியுடன் அல்லது உலோகங்களைக் கொண்டிருக்கக்கூடிய வளிமங்களினால் உருவாகின. ஆனாலும், நாசாவின் அண்டத் தேட்டக் கலம் என்ற விண்கலம் உலோகங்களைக் கொண்டிராத வளிமங்களினால் உருவாகிய புதிய குறு ஒளிர்வண்டங்களைக் கண்டறிந்துள்ளது..  

## உள் குறு ஒளிர்வண்டங்கள்
: இதன் உட்பகுதியில் இளம் விண்மீன்களும், வெளிப்பகுதியில் வயது போன விண்மீன்களும் காணப்படுகின்றன]]  
உட் குழுவில் பெருமளவு குறு ஒளிர்வண்டங்கள் காணப்படுகின்றன: இவை பெரும்பாலும் பால் வழி, அந்திரொமேடா பேரடை, முக்கோண விண்மீன் பேரடை போன்ற பெரும் பேரடைகளைச் சுற்றி வலம் வருகின்றன. 2007 ஆம் ஆண்டில் வெளியிடப்பட்ட ஆய்வு முடிவுகளில் பெரும்பாலான குறு ஒளிர்வண்டங்கள் பால் வழி, அந்திரொமேடா பேரடை போன்றவற்றின் ஆரம்பப் படிமுறை வளர்ச்சியின் போது ஏற்பட்ட பரலை விசைகளினால் (tidal forces) உருவாகின எனக் கூறப்பட்டுள்ளது. இத்தகைய குறு ஒளிர்வண்டங்கள் விண்மீன் பேரடைகளின் மோதுகையினால் உருவாகின்றன.  

பால் வழியை 20 இற்கும் மேற்பட்ட குறு ஒளிர்வண்டங்கள் சுற்றிவருவதாகத் தெரியவந்துள்ளது. 2008 ஆய்வு முடிவுகளின் படி பால் வழியில் காணப்படும் மிகப்பெரும் உருண்டையான விண்மீன் தொகுதியான ஒமேகா செண்ட்டாரி ஒரு குறு ஒளிர்வண்டம் என வானியலாளர்கள் கருதுகின்றனர். இதன் நடுவே கருங்குழி ஒன்று காணப்படுவதையும் கண்டறிந்துள்ளனர்.
# பால் ஹெரௌல்ட்



**பால் ஹெரௌல்ட்** ( Paul(**Louis-Toussaint**)Héroult, 10-4-1863 – 9-5-1914): பிரான்சு நாட்டைச் சேர்ந்த அறிவியலாளர். மின்னாற்பகுப்பு முறையில் அலுமினியத்தைப் பிரித்தெடுத்தவர். மின்எஃகு உலையைக் கண்டறிந்தவர்.  
## இளமையும் கல்வியும்
பால் ஹெரௌல்ட், பிரான்சு நாட்டில் தரி-ஹார்கோர்ட்டில் உள்ள கால்வீடாசு என்ற இடத்தில் ஏப்ரல் 10, 1863 அன்று, பிறந்தார். இவரது தந்தை பேட்ரைஸ் ஒரு தோல்பதனிடுதல் தொழிலில் ஈடுபட்டிருந்தார்.  
பள்ளி நேரம் முடிந்தபிறகு தன்னுடைய தந்தையின் நண்பரான பெல்லியார் என்ற வழக்குரைஞர் வீட்டிற்குச் சென்று அவர் வைத்திருந்த நூலகத்தில் உள்ள, அறிவியல் கண்டுபிடிப்புகள் மற்றும் ஆய்வுகள் தொடர்பான நூல்களை பால் ஹெரௌல்ட் விரும்பிப்படிப்பார். அப்பொழுது கிளயர் டிவில்லி எழுதிய "அலுமினியம், பண்புகள், தயாரிப்பு மற்றும் பயன்கள்" என்ற நூலைப் படிக்க நேரிட்டது. அப்பொழுது முதலே அவருக்கு அலுமினியத்தின் மீது ஒரு ஈடுபாடு ஏற்பட்டது  

தனது 19 ஆவது வயதில் புகழ்மிக்க 'எகோல் டெஸ் மைன்ஸ்'(ecole des Mines) கல்லூரியில் மாணவராகச் சேர்ந்தார். அங்கு வேதியல் பேராசிரியருடன் நல்லுறவை, நட்பை ஏற்படுத்திக் கொண்டார். அலுமினியம் சேர்மங்களை மின்னாற்பகுத்தலுக்கு உட்படுத்தி பல்வேறு சோதனைகளை மேற்கொண்டார். மற்ற பாடங்களில் ஆர்வம் காட்டாததால், முத்லாம் ஆண்டில் தோல்வியைத் தழுவினார். அதனால் கல்லூரியிலிருந்து வெளியேற்றப்பட்டர்.  

## ஹால்-ஹெரௌல்ட் முறை
இதே ஆண்டில் அமெரிக்காவின் சார்லஸ் மார்ட்டின் ஹால் என்பவரும் இதே முறையில் அலுமினியத்தைப் பிரித்தெடுத்தார். மார்ட்டின் ஹால் மற்றும் பால் ஹெரௌல்ட் இருவரிடையே ஏற்பட்ட ஒப்பந்தத்தின் படி இவர்கள் இருவரும் கண்டறிந்த, அலுமினியத்தைப் பிரித்தெடுக்கும் முறை ஹால்-ஹெரௌல்ட் முறை என, இருவரின் பெயராலேயே அழைக்கப்படுகிறது.  

ஹால்-ஹெரௌல்ட் முறை அறிமுகப்படுத்தப்பட்டதும் அலுமினியத்தின் விலை 299 மடங்கு குறைந்தது. ஒரு பவுண்டு அலுமினியம் 12 டாலர்கள் என்று இருந்தது, 18 சென்டாகக் குறைந்தது. இதனால் ஹால் மற்றும் ஹெரௌல்ட்டின் புகழ் ஓங்கியது.  

## மறைவு
அமெரிக்காவில் பல்வேறு தொழில் குழுமங்களுக்குத் தொழில்நுட்ப ஆலோசகராகச் செயல்பட்டார். 1900-ஆம் ஆண்டில் மின்வில் உலையைக் (electric arc furnace) கண்டறிந்தார். தன்னுடைய 51-ஆம் வயதில் மறைந்தார்.
# புராணம் (வைணவ புராணங்கள்)

**புராணம்** என்னும் சொல் பழங்கதைகளைக் குறிக்கும். தமிழில் வைணவ சமயம் தொடர்பான புராணங்கள் ஐந்து உள்ளன. அவற்றின் காலக் குறிப்புடன் பட்டியலிட்டுப் பகுத்துத் தருகிறது இந்த அட்டவணை.  

| எண் | புராண வகை | புராணம் | ஆசிரியர் | பாடல் | காலம் |  |
| --- | --- | --- | --- | --- | --- | --- |
| 1 | இதிகாசம் | பாகவதம் | செவ்வை சூடுவார் | 4971 | 1550-1575 |  |
| 2 | இதிகாசம் | பாகவதம் | அருளாள தாசர் | 9147 | 1543 |  |
| 3 | தல புராணம் | திருக்குருகை மான்மியம் | திருக்குருகைப் பெருமாள் கவிராயர் | 3030 | 1548 |  |
| 4 | தல புராணம் | கூடற் புராணம் | தெரியவில்லை | 747 | 1575-1600 |  |
| 5 | சமயவாதம் | இருசமய வாதம் | அரிதாசர் | 2139 | 1500-1525 | } |
## இவற்றையும் காண்க
- புராணம் (தமிழ்நூல் அட்டவணை)

## கருவி நூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005